Eötvös Loránd Tudományegyetem TTK/82/2013 (T-9)Természettudományi Kar Budapest, 2013. január 17.  
Dékáni Titkárság

**Emlékeztető és Határozatok  
a Kari Tanács 2013. január 16-án (szerdán) megtartott üléséről**

A Dékán napirend előtt bemutatta a Kari Tanács új hallgatói tagját: (Hermán Dániel helyett) Dukán András Ferenc.

I.

A Dékán tájékoztatta a Kari Tanácsot, hogy az eredeti napirendhez képest további három napirendi pont merült fel (XIV-XVI.). A Kari Tanács a módosított napirendet ellenszavazat és tartózkodás nélkül elfogadta.

**II.**

A Kari Tanács titkos szavazással

Bencsik Norbert részmunkaidős, helyettes tanársegédi kinevezésének határozott időre való meghosszabbítását a Biológiai Intézethez (Élettani és Neurobiológiai Tanszék) 23 igen, 1 nem, 0 érvénytelen szavazattal,

Kakuszi Andrea részmunkaidős, helyettes tanársegédi kinevezésének határozott időre, teljes munkaidőben való meghosszabbítását a Biológiai Intézethez (Növényszervezettani Tanszék) 23 igen, 1 nem, 0 érvénytelen szavazattal,

Korcsmáros Tamás helyettes tanársegédi kinevezésének határozott időre való meghosszabbítását a Biológiai Intézethez (Genetikai Tanszék) 24 igen, 0 nem, 0 érvénytelen szavazattal,

Kiss Gabriella helyettes tanársegédi kinevezésének határozott időre való meghosszabbítását a Földrajz- és Földtudományi Intézethez (Ásványtani Tanszék) 24 igen, 0 nem, 0 érvénytelen szavazattal,

Török Viktor helyettes tanársegédi kinevezésének határozott időre való meghosszabbítását a Földrajz- és Földtudományi Intézethez (Természetföldrajzi Tanszék) 23 igen, 1 nem, 0 érvénytelen szavazattal,

Somlai Gábor helyettes tanársegédi kinevezésének határozott időre való meghosszabbítását a Matematikai Intézethez (Algebra és Számelméleti Tanszék) 23 igen, 1 nem, 0 érvénytelen szavazattal,

Bernát Gábor tudományos főmunkatársi kinevezését *sikeres ERC pályázata esetén* határozott időre a Biológiai Intézethez (Növényélettani és Molekuláris Növénybiológiai Tanszék) 24 igen, 0 nem, 0 érvénytelen szavazattal

*feltételesen* támogatta.

**III.**

A Kari Tanács - titkos szavazással - 22 igen, 1 nem, 1 érvénytelen szavazattal támogatta Vellainé Takács Krisztina egyetemi docensi kinevezését az Embertani Tanszékre.

**IV.**

A Kari Tanács - titkos szavazással - egyhangúlag (24 igen) támogatta Szigeti Zoltán egyetemi tanárnak az Egyetemi Doktori Tanács kari póttagjaként való jelölését.

**V.**

A Kari Tanács - titkos szavazással - egyhangúlag (24 igen) tiszteletbeli doktor és professzor cím adományozását javasolta Somogyi Péter egyetemi tanár részére.

**VI.**

A Kari Tanács titkos szavazással a következők szerint véleményezte a tanszékvezetői pályázatokat:

|  |  |  |  |
| --- | --- | --- | --- |
|  | igen | nem | érvénytelen |
| **Fizikai Intézet**  Katz Sándor  Elméleti Fizikai Tanszék | 24 | 0 | 0 |
| **Földrajz- és Földtudományi Intézet**  Szalai Zoltán  Környezet-és Tájföldrajzi Tanszék | 24 | 0 | 0 |

**VII.**

A Kari Tanács titkos szavazással az alábbi szavazatarányok mellett véleményezte az egyetemi tanár pályázatokat:

|  |  |  |  |
| --- | --- | --- | --- |
|  | igen | nem | érvénytelen |
| Vellai Tibor  Biológiai Intézet/Genetikai Tanszék | 23 | 1 | 0 |
| Gubicza Jenő  Fizikai Intézet/Anyagfizikai Tanszék | 23 | 1 | 0 |
| Bántay Péter  Fizikai Intézet/Elméleti Fizikai Tanszék | 21 | 3 | 0 |
| Cserti József  Fizikai Intézet/Komplex Rendszerek Fizikája Tanszék | 19 | 3 | 2 |
| Csordás András  Fizikai Intézet/Komplex Rendszerek Fizikája Tanszék | 7 | 11 | 6 |
| Karátson Dávid  Földrajz- és Földtudományi Intézet/Természetföldrajzi Tanszék | 22 | 2 | 0 |
| Keleti Tamás  Matematikai Intézet/Analízis Tanszék | 22 | 2 | 0 |

**VIII.**

A Kari Tanács egyhangúlag (24 igen) elfogadta a 2012/2013. tanév II. félévi üléstervét.

(1. számú melléklet).

IX.

A Kari Tanács a Kari SzMSz 25.§ (3) bekezdésének és a 26.§ (2) bekezdésének módosítását 20 igen, 1 nem, 3 tartózkodás mellett az alábbiak szerint támogatta:

„25.§ (3) Választás útján tagjai a Kari Tanácsnak az intézetek oktató-kutató tagjai létszámának figyelembe vételével:

1. intézetenként egy-egy egyetemi vagy főiskolai tanár vagy egyetemi docens,
2. intézetenként egy-egy egyetemi adjunktus vagy főiskolai docens, vagy egyetemi tanársegéd vagy főiskolai adjunktus, vagy főiskolai tanársegéd, kutató vagy más oktató,
3. a közvetlen dékáni felügyelet alatt álló egységekből (Természettudományi Kommunikáció és UNESCO Multimédiapedagógia Központ, Tudománytörténet és Tudományfilozófia Tanszék, Természetrajzi Múzeum) egy oktató vagy kutató,
4. egy tag a nem-oktató- nem kutató foglalkoztatottak közvetlen képviselője,
5. a Professzori Tanács egy, a Professzori Tanács tagjai által választott tagja,
6. a karon működő Doktori Iskolák egy választott képviselője,
7. a HÖK által delegált ***8*** hallgatói képviselő, akik közül egy a HÖK elnöke,
8. ***a Doktorandusz Önkormányzat által delegált két doktori képzésben részt vevő hallgató****.”*

„26.§ (2) A Kari Tanács választott, a 25.§ a – f pontjaiban felsorolt tagjainak mandátuma három évre, a hallgatók ***és a doktori képzésben részt vevő hallgatók*** megbízatása egy évre szól.”

A Kari Tanács a Kari SzMSz 31.§ (4) bekezdésének törlésére irányuló javaslatot 3 igen, 16 nem, 5 tartózkodás mellett nem támogatta.

/A részszavazások eredményét a hangfelvétel tartalmazza./

X.

A Kari Tanács a Kar Professzori Tanácsának Szervezeti és Működési Szabályzatának módosítására tett javaslatot egyhangúlag (24 igen) támogatta.

(2. számú melléklet)

XI.

A Kari Tanács a képzési tervek átalakításának irányelveire tett javaslatot megtárgyalta, hosszas diszkussziót folytatott a képzések átalakításának megvalósíthatóságáról. A Tanács határozatot nem hozott.

**XII.**

A Kari Tanács a Biztosítási és Pénzügyi Matematika mesterszak képzési tervének módosítására tett javaslatot egyhangúlag (24 igen) támogatta.

(3. sz. melléklet)

**XIII.**

A Kari Tanács a QualiCont Fórum 2013. Szakmai továbbképzés felvételét az Eötvös Tudományos Konferencia rendezvénysorozatba egyhangúlag (24 igen) támogatta.

(4. sz. melléklet)

**XIV.**

A Kari Tanács az ELTE Felvételi Szabályzatában foglalt mesterképzésben adható többletpontok rendszerének módosítását 18 igen, 1 nem, 4 tartózkodás mellett az alábbiak szerint javasolja:

Az ELTE Felvételi Szabályzat (HKR 4. számú melléklet) TTK-ra vonatkozó szabályainak 38.§ (4) bekezdés a) pontja helyébe az alábbi szöveg lép:

„[ (4) Előnyben részesítés jogcímén legfeljebb 6 pont szerezhető egységes kari elvek alapján

minden mesterszakon: ]

a) A hátrányos helyzetű jelentkező – aki várhatóan a beiratkozás időpontjáig a huszonötödik életévét még nem tölti be, és akit középfokú tanulmányai során családi körülményei, szociális helyzete miatt a jegyző védelembe vett, illetve aki után rendszeres gyermekvédelmi támogatást folyósítottak, illetve rendszeres gyermekvédelmi kedvezményre jogosult, vagy állami gondozott volt – minden jelentkezési helyén**2** többletpontra jogosult.”

Indoklás: A felsőoktatási felvételi eljárásról szóló 423/2012. (XII.29.) Korm. rendelet már nem különbözteti meg a halmozottan hátrányos helyzetű jelentkezőt a hátrányos helyzetűtől: a 24. § (1) bekezdés a) pontja alapján a hátrányos helyzetű jelentkezők 40 többletpontra jogosultak (korábban a hátrányos helyzetű 20, a halmozottan hátrányos helyzetű 40 többletpontra volt jogosult). Az előnyben részesítés jogcímen adható többletpontok ilyen értelmű megváltozása lehetővé teszi azt, hogy az ELTE módosítsa a Felvételi Szabályzatában a mesterképzésben adható többletpontok rendszerét is, és a mesterszakra való felvételi eljárásban a korábbi differenciált 1 (hátrányos helyzetű) és 2 (halmozottan hátrányos helyzetű) pont helyett a továbbiakban egységesen 2 többletpontot kapjanak a hátrányos helyzetű és halmozottan hátrányos helyzetű jelentkezők is.

/A részszavazások eredményét a hangfelvétel tartalmazza./

**XV.**

A HKR 129.§ -a alapján a Kar Tanácsa 18 igen, 3 nem, 2 tartózkodás mellett az önköltség/költségtérítés összegét az alapszakos képzésben a jelenlegi 210 ezer Ft-ról (félévenként) 300 ezer Ft-ra (félévenként) módosítja.

**XVI.**

A Kari Tanács egyhangúlag támogatta a Kari Doktori Szabályzat 17. § - ának 2. bekezdésének alábbi módosítását (Mikro- és makrogazdaságtan bekerül a szigorlati tárgyak közé), és egyben a Kari Doktori Szabályzat mellékletéből a szigorlati tárgyak kivételét.

*Alkalmazott matematika programban melléktárgyként választható:*

1. Nemparaméteres módszerek; 2. Idősorok statisztikai elemzése; 3. Többdimenziós

statisztikai módszerek; 4. Élettartam-adatok elemzése; 5. Valószínűségi mértékek,

valószínűségi változók; 6. Független valószínűségi változók összegei; 7. Martingálelmélet;

8. Információelmélet; 9. Markov-láncok, Markov-folyamatok; 10. Stacionárius folyamatok;

11. Független növekményű folyamatok; 12. Lineáris programozás; 13. Nemlineáris

programozás; 14. Sztochasztikus programozás; 15. Döntéselmélet; 16. Poliéderes

kombinatorika; 17. Kombinatorikus algoritmusok; 18. Kombinatorikus optimalizálási

struktúrák; 19. Egészértékű programozás; 20. Ütemezéselmélet és termelésirányítás; 21.

Approximációs algoritmusok; 22. Lineáris algebrai egyenletrendszerek numerikus

megoldása; 23. Interpoláció, függvények közelítése; 24. Nemlineáris egyenletek és

egyenletrendszerek megoldása; 25. Közönséges differenciálegyenletek kezdetiértékfeladatának numerikus megoldása; 26. Közönséges differenciálegyenletek

peremértékfeladatának numerikus megoldása; 27. Elliptikus típusú parciális

differenciálegyenletek peremérték feladatának numerikus megoldása; 28. Parabolikus

típusú parciális differenciálegyenletek numerikus megoldása; 29. Fizikai alkalmazások,

numerikus modellezés; 30. Közönséges differenciálegyenletek klasszikus elmélete; 31.

Dinamikai rendszerek; 32. Bifurkáció elmélet, káosz; 33. Operátor félcsoportok és

alkalmazásaik differenciálegyenletekre; 34. Disztribucióelméleti alapfogalmak; 35.

Szoboljev-terek; 36. Lineáris elliptikus egyenletekre vonatkozó peremérték feladatok; 37.

Kezdeti-peremérték feladatok lineáris hiperbolikus és parabolikus; 38. Nemlineáris

elliptikus egyenletek; 39. Nemlineáris parabolikus egyenletek; 40. A funkcionálanalízis

néhány alapfogalma és tétele; 41. Korlátos lineáris operátorok Hilbert-térben; 42. Lineáris

operátoregyenletek megoldhatósága Hilbert-térben; 43. Nem korlátos lineáris operátorok

Hilbert-térben; 44. Nemlineáris funkcionálanalízis; 45. Közelítő módszerek a

funkcionálanalízisben; 46. Topológikus vektorterek, Banach-algebrák, harmonikus analízis; ***47. Mikro- és makrogazdaságtan***

Megjegyzés:

Olyan melléktárgy nem vehető fel, amely a választott főtárgy része.”

**XVII.**

Bejelentések

A Dékán bejelentette, hogy:

* Elhunyt Pálmay Lóránt nyugalmazott adjunktus (Geometria Tanszék).
* 2013. január 22-én 11 órakor Gömb aulában tájékoztatót tart a nem oktató-kutató közalkalmazottak részére a Kar helyzetéről, és elsősorban a nyugdíjazásokkal kapcsolatos problémákról.
* A következő Kari Tanács 2013. február 20-án lesz.

kmf.

|  |  |
| --- | --- |
| Csibra Klára s.k. a KT titkára | Surján Péter s.k. dékán |